
PëR DHëNIEN E NDIHMëS EKONOMIKE

Në zbatim të ligjit nr.7710, datë 18.5.1993 "Për ndihmën dhe përkujdesjen shoqërore", ndryshuar me ligjin nr.7785, datë 27.1.1994, me propozimin e Ministrisë së Punës, Emigracionit dhe Përkrahjes Sociale, Këshilli i Ministrave

V E N D O S I:

1. Të ardhurat e familjes me 1 ose 2 persona që përfitojnë pagesë papunësie, përfshijnë:
- të ardhurat nga papunësia të 1 ose 2 personave;
- kompensimet për persona në ngarkim nga rritja e çmimeve të disa artikujve ushqimorë, sipas vendimit të Këshillit të Ministrave nr.310, datë 24.7.1992;
- kompensimet për persona në ngarkim, si efekt i rritjes së çmimit të bukës sipas vendimit të Këshillit të Ministrave nr.274, datë 12.6.1993.
2. Ndihma ekonomike mujore e plotë për familjet në qytet e në fshat është jo më e vogël se 70 për qind dhe jo më e madhe se 100 për qind të të ardhurave të familjes me 1 ose 2 persona që përfitojnë pagesë papunësie sipas përcaktimit të pikës 1, dhe llogaritet në varësi nga numri i anëtarëve të familjes si vijon:
Familja me   	1 anëtar    	70 për qind e të ardhurave të familjes me 1 person  që 						përfiton pagesë papunësie 
Familja me  	2 anëtarë     	70 për qind e të ardhurave të familjes me 2 persona  që 						përfitojnë pagesë papunësie 

Familja me   	3 anëtarë    	deri 78 për qind e të ardhurave të familjes me 2 persona  që 					përfitojnë pagesë papunësie 
 "           	4      "             deri  88                "      "     "            
       
 "           	5      "             deri  91                "      "     "      
 "           	6      "             deri  94                "      "     "
 "           	7      "             deri  98                "      "     "      
Familje me mbi 7 anëtarë          deri 100              "      "     "
3. Ndihma ekonomike mujore e pjesshme për familjen me të ardhura të pamjaftueshme llogaritet si diferencë e ndihmës ekonomike mujore të plotë që përcaktohet në pikën 2 të këtij vendimi dhe të ardhurave aktuale të familjes. Kjo ndihmë nuk përfitohet nëse është më e vogël se 5 për qind e masës së plotë të saj. Për familjet bujqësore ndihma ekonomike mujore e pjesshme llogaritet si diferencë ndërmjet nivelit të përcaktuar në pikën 4 të këtij vendimi dhe të ardhurave aktuale të familjes, ku përfshihen edhe të ardhurat nga veprimtaria bujqësore.
4. Niveli i ndihmës ekonomike mujore të pjesshme është jo  më i vogël se 50 për qind dhe jo më i madh se 100 për qind e të ardhurave të familjes me 1 ose 2 persona që përfitojnë pagesë papunësie sipas përcaktimit të pikës 1 dhe llogaritet në varësi  nga numri i anëtarëve të familjes si vijon: 
Familja me 	1 anëtar       50 për qind e të ardhurave të  
				familjes me 1 person që përfiton pagesë papunësie
  "     "        	2 anëtarë     50 për qind e të ardhurave të
				familjes me 2 persona që përfitojnë pagesë papunësie
  "     "   	3  " 	deri   52    "            "      "         "
  "     "   	4  "           "  53    "            "      "        "  
  "     "   	5  "           "  60    "            "      "         "        
  "     "   	6  "           "   62    "            "      "        "
  "     "   	7  "           "   64    "            "      "        "
  "     "   	8  "           "     66    "            "      "        "
  "     "   	9  "           "     66    "            "      "        "
  "     "  	10  "           "     66    "            "      "        "
  "     "  	11  "           "     68    "            "      "        "  
  "     "  	12  "           "     70    "            "      "        "
                                                                          
Familje me 	13 anëtarë       deri 72 për qind të të ardhurave të
				familjes me 2 persona   që përfitojnë pagesë papunësie
  "     "  	14       "            74                 "     "          "           
  "     "  	15  "                 76                  "     "         "
  "   mbi  	15       "            100                      "      "         "         

5. Për përfitimin e ndihmës ekonomike mujore të plotë ose të pjesshme nuk merret parasysh ndarja e familjes, me përjashtim  të rasteve kur brenda saj krijohet kurorë e re.        
6. Pagesa e ndihmës ekonomike bëhet në bashki dhe komuna nga personeli llogaritar arkëtar i tyre.
7. Ministria e Punës, Emigracionit dhe Përkrahjes Sociale dhe Ministria e Bujqësisë dhe e Ushqimit ngarkohen të nxjerrin udhëzimet e nevojshme në zbatim të këtij vendimi.
8. Vendimet e Këshillit të Ministrave nr.328, datë 30.6.1993 "Për dhënien e ndihmës ekonomike", nr.496, datë 18.10.1993 "Për një shtesë në vendimin e Këshillit të Ministrave nr.328, datë 30.6.1993", nr.528, datë 1.11.1993 "Për disa ndryshime në vendimin e Këshillit të Ministrave nr.328, datë 30.6.1993", shfuqizohen. Në vendimin e Këshillit të Ministrave nr.310, datë 24.7.1992, në kreun I, pika 1, shkronja "ç" shfuqizohet, kurse në kreun I, në pikën 2, shkronja "a" ndryshohet si vijon:
"Në masën deri 200 lekë në muaj për frymë:
a) personave që janë efektivisht në ngarkim të të punësuarve në sektorin shtetëror e privat; personave që marrin përkrahje sociale nga zbatimi i reformës ekonomike; personave që marrin pension; personave që marrin ndihmë ekonomike kur janë të vetëm ose kryefamiljarë; studentëve dhe nxënësve që përfitojnë bursë, kur janë kryefamiljarë".
Ky vendim hyn në fuqi menjëherë dhe i shtrin efektet financiare nga data 1 janar 1994.

